# data[].attributes.headline
גילה בוקובזה

# data[].attributes.subject
גילה בוקובזה

# data[].attributes.body
חן יקרה!
איזה כיף לקרוא על מעלת השבת. יום כל כך מיוחד ונעים שכולנו מחכים ומתרגשים אליו כל השבוע... בחרת 2 מקורות נהדרים המותאמים לתלמידי כיתה ג' וממחישיים את הייחודיות באווירה של השבת. כך שהנקודה גם מותאמת למגזר הממלכתי.
כל הכבוד ובהצלחה.
גילה

# data[].attributes.headline
חן יקרה, שבת זכתה לתארים רבים ואנו מתארים אותה לא מעט בלשון נקבה למרות שהיא במקור בזכר, היא יום ולא יומה.אך ייחודה מאפשר לה להתכבד בכתר משלה ומרשים לה אף להחליף את מינה. מכאן נובע יופיה וייחודה, התבלין המיוחד שנמצא שם רק בזמן ובמקום ההוא. לכל אחד ואחת יש שבת שונה אך המשותף לכל מי שבוחר בה הוא העונג שהיא מפנקת את השובתים.

# data[].attributes.subject
חן יקרה, שבת זכתה לתארים רבים ואנו מתארים אותה לא מעט בלשון נקבה למרות שהיא במקור בזכר, היא יום ולא יומה.אך ייחודה מאפשר לה להתכבד בכתר משלה ומרשים לה אף להחליף את מינה. מכאן נובע יופיה וייחודה, התבלין המיוחד שנמצא שם רק בזמן ובמקום ההוא. לכל אחד ואחת יש שבת שונה אך המשותף לכל מי שבוחר בה הוא העונג שהיא מפנקת את השובתים.

# data[].attributes.body
יישר כח, אורנה

# data[].attributes.body
נושא מאוד חשוב, במיוחד בתקופה הנוכחית- תקופת הקורונה.
לכל אחד יש את השבת שלו, כל ילד וכל ילדה מבלים עם משפחתם בשבת, ולכל אחד השבת היא שונה. עכשיו במיוחד כי כבר אי אפשר לעשות את מה שהיינו רגילים אליו
מעבר לכך המון מדובר על נושא הפנאי במערכת החינוך, מייחדים את יום שישי לקבלות שבת בגנים ובבתי הספר, מדברים על שישי משפחתי, אצלנו אין שיעורי בית בימי שישי. בעצם שישי שבת הוא זמן הפנאי של המשפחות בישראל.
אני חושבת שזה שיעור מאוד מעניין שהרבה ילדים יתחברו ויאהבו . ילדים מאוד אוהבים לשתף בזמן הפנאי שלהם ובתעסוקה שלהם.
המקורות שבחרת מאוד מעניינים, ואפשר לעשות את ההקשרים והחיבורים. את השיר מתנות קטנות אפשר להשמיע בסוף השיעור לאחר שדנים על כל השאלות.
בהצלחה רבה
יסמין.

# data[].attributes.headline
עירית נפתלביץ

# data[].attributes.subject
עירית נפתלביץ

# data[].attributes.body
חן יקרה,
כמורה המלמדת תרבות יהודית ישראלית כבר שנתיים בכיתה ג' נושא השבת תמיד גרם לי לחשוב כיצד אני מלמדת אותו בצורה הכי טובה מבלי לגלוש יותר מידי לפן הדתי של הנושא. לדעתי קיר הפדלט שיצרת מכיל בו מקורות ידידותיים וברורים בנושא השבת ולו דווקא בהקשר הדתי. האגדה מלמדת על המיוחדות של השבת אפילו בבישולים וההכנות לה והשיר מקסים ומספר על האווירה שהשבת מביאה איתה. המשימות מתאימות מאוד לשכבת הגיל. אהבתי את השאלה המאפשרת הצצה לכל בית ולשבת המיוחדת שלו.
בהצלחה בהמשך,
עירית נפתלביץ =)

# data[].attributes.body
חן יקרה,  נושא השבת הוא נושא המדובר רבות במשרד החינוך, ובמיוחד השאלה- איך מנגישים את הנושא בצורה נכונה שאינה מסתמנת כ"הדתה". זימנת פעילות נפלאה לילדים, ע"י מקורות מגוונים הן מהתרבות היהודית ישראלית והן מהתנ"ך. אגדת חז"ל מקסימה בעיניי ולא הכרתי אותה קודם. את מאפשרת לכל ילד לבטא ולתאר את השבת שלו ואף נותנת לנושא ייחודיות מרתקת ע"י תבלין מיוחד שכל משפחה סיגלה לעצמה ובעזרתו גם מבדלת את השבת מכל השבוע. המקורות מדוייקים לגיל היעד (כיתה ג') ורלוונטיים. גרמת לי לחשוב על השבת במשפחתי. פשוט תענוג!
המון הצלחה בהמשך, גל.

# data[].attributes.headline
אהבתי את השיר "מתנות

# data[].attributes.body
אהבתי את השיר "מתנות קטנות" הוא מעביר את תחושת השבת השולחן הערוך,השקט,השלווה,הריח המיוחד של תבשילי השבת.ממש ניתן לחוש דרך השיר את אוירת השבת.
השבת אצלי בבית היא לא שבת דתית,אבל יש הרגשה אחרת שונה משאר ימות השבוע.האוכל המיוחד והשונה משאר השבוע,האווירה של ביחד: מפגשים משפחתיים,טיולים מאחדים.
גם אני מחפשת את ה"תבלין המיוחד" אם זה באוכל השונה והמיוחד ואם זה בחיפוש מקום מיוחד לצאת אליו במסגרת משפחתית.
בהצלחה בהמשך,שולמית קינן

# data[].attributes.headline
השבת שלי- משימה

# data[].attributes.subject
השבת שלי- משימה

# data[].attributes.body
1. קראו את שלושת הטקסטים העוסקים בשבת.
2. חשבו וכתבו, לאיזה מבין שלושת הטקסטים אתם הכי מתחברים? מזדהים? נמקו.
3. תארו, כיצד ניראת השבת שלכם? ניתן להוסיף תמונה מהשבת שלכם ולתאר מה רואים בה.
4. האם גם לכם יש תבלין מיוחד לשבת? ריח מיוחד?

# data[].attributes.headline
תבלין של שבת

# data[].attributes.subject
תבלין של שבת

# data[].attributes.body
אגדת חז"ל
עיבוד מתוך: מדרש רבה לבראשית, פרשה יא, ד.

תְּכוּנָה וַהֲמֻלָּה, הִתְרַגְּשׁוּת שִׂיא

רוֹחֵשׁ בֵּית רַבִּי יְהוּדָה הַנָּשִׂיא.

כִּי הִגִּיעַ שָׁלִיחַ וְכֹה מָסַר:

"עָלֶיךָ לְהָכִין סְעֻדָּה לַקֵּיסָר."

רַבִּי עָמֵל וּמֵכִין סָלָטִים,

אִשְׁתּוֹ וִילָדָיו סְבִיבוֹ מִתְרוֹצְצִים,

מוֹסִיפִים קֹרֶט מֶלַח, בּוֹדְקִים, טוֹעֲמִים,

כִּי אַנְטוֹנִינוֹס הַקֵּיסָר אוֹהֵב מַטְעַמִּים.

וּמָה תִּהְיֶה הַמָּנָה הָעִקָּרִית?

תָּהָה רַבִּי בֵּין סִיר לְקַעֲרִית,

הִרְהֵר בְּתַבְשִׁילִים שֶׁאָכְלוּ בְּבֵיתוֹ,

וְנִזְכַּר בְּמַתְכּוֹן מֵאֵת סָבָתוֹ:

שְׁתֵּי לִיטְרוֹת בָּשָׂר,

רָצוּי נֵתַח מֻבְחָר!

שְׁלֹשָׁה בְּצָלִים, שְׁנֵי שֻׁמָּרִין,

פִּלְפֵּל, מֶלַח, עֲנַף רוֹזְמָרִין,

לְטַגֵּן קְצָת בְּשֶׁמֶן, לַהֲפֹךְ מִכָּל צַד,

וְלִצְלוֹת בִּקְדֵרָה אוֹ בְּמַחֲבַת.

מִלֵּא רַבִּי אַחַר כָּל הַהוֹרָאוֹת,

טָרַח וְעָמַל כָּזֹאת וְכָזֹאת,

הֵכִין צְלִי שֶׁל בָּשָׂר וְעוֹד תַּבְשִׁילִים,

וְעָרַךְ לְאַנְטוֹנִינוֹס סְעֻדַּת מְלָכִים.

שַׁבָּת בַּצָהֳרַיִם, יֵשׁ אוֹרֵחַ חָשׁוּב,

וְאֶל הַשֻּׁלְחָן הֻגַּשׁ מִכָּל טוּב.

גֻּלַּת הַכּוֹתֶרֶת הִיא צְלִי הַבָּשָׂר,

אֲבָל יוֹם שַׁבָּת הוּא – וְהַצְּלִי מֻגָּשׁ קַר.

אָכַל אַנְטוֹנִינוֹס, לִקֵּק אֶת שְׂפָתָיו,

"זֶהוּ צְלִי מְשֻׁבָּח. כָּזֹאת אוֹהַב!

בְּרָכוֹת לַמְּאָרֵחַ, טָעִים מְאֹד,

בְּיוֹם רְבִיעִי אָבוֹא שׁוּב לִסְעֹד."

חָזַר רַבִּי אֶל הַמִּטְבָּח.

שׁוּב בֵּין הַסִּירִים עָמַל וְטָרַח,

בִּשֵּׁל וְטִגֵּן, הָפַךְ וּבָחַשׁ,

לַיְלָה וָיוֹם מִן הַכִּירָה לֹא מָשׁ.

יוֹם רְבִיעִי, אֲרוּחַת צָהֳרַיִם,

יוֹשֵׁב אַנְטוֹנִינוֹס, מַפִּית עַל בִּרְכַּיִם.

הִגִּישׁ לוֹ רַבִּי, לָאוֹרֵחַ הָרָם,

מִינֵי מַטְעַמִּים וּצְלִי בָּשָׂר חַם.

אָכַל הָאוֹרֵחַ, טַעַם וְנָגַס,

אַךְ מֵרֶגַע לְרֶגַע נִרְאָה מְהֻסָּס,

"אֲדוֹנִי הַמְּאָרֵחַ – אִם יֻרְשֶׁה לִי לוֹמַר –

טָעִים מִזֶּה הָיָה הַצְּלִי הַקַּר."

חִיֵּךְ רַבֵּנוּ, "אֶפְשָׁר לְהָבִין,

הֵן הַצְּלִי שֶׁל הַיּוֹם – חָסֵר בּוֹ תַּבְלִין."

"וְכִי אֵיזֶה תַּבְלִין מֵהַצְּלִי נֶעֱדָר?"

תָּמַהּ מְאֹד וְרָעַם הַקֵּיסָר.

עָנָה רַבִּי, שָׁקֵט וְשָׁלֵו:

"אֲהָהּ, יְדִידִי, הַסְכֵּת וְהַקְשֵׁב,

אוֹתוֹ הַטַּעַם שֶׁשָּׁבָה אֶת לִבְּךָ

תַּבְלִין מְיֻחָד הוּא – שַׁבָּת מְנוּחָה."

# data[].attributes.body
מילים: נועם חורב
לחן: רמי קלינשטיין

זה עוד יום שישי נושם את האוויר
האור והצל משחקים שוב תופסת
השולחן ערוך תמונות ילדות על הקיר
שיירות לבנות חוזרות מבית כנסת
והריח הזה ששורט לי את הלב
מתגנב מתגנב ופותח דלתות
אל אושר קטן אל אותו שיר ישן
שעובר אצלנו במשך דורות

מתנות קטנות
מישהו שלח לי מתנות קטנות
רסיסים של כוונה עיגולים של אמונה
מתנות קטנות
מישהו שלח לי מתנות קטנות
כמו הכוח לקבל את מה שאין את מה שיש
מה עוד אפשר כבר לבקש

זה עוד יום שישי מרפסת ועיתון
השמש כמו הדאגות לאט נמחקת
מנגינות פשוטות זוחלות מהחלון
ושום סערה כבר לא תסתיר פה את השקט

מתנות קטנות
מישהו שלח לי מתנות קטנות
רסיסים של כוונה עיגולים של אמונה
מתנות קטנות
מישהו שלח לי מתנות קטנות
כמו הכוח לקבל את מה שאין את מה שיש
מה עוד אפשר כבר לבקש

כי בנו בחרת
ואותנו קידשת
ברוך אתה ה'
מקדש השבת

והריח הזה ששורט לי את הלב
מתגנב מתגנב ופותח דלתות
אל אושר קטן אל אותו שיר ישן
שעובר אצלנו במשך דורות

מתנות קטנות
מישהו שלח לי מתנות קטנות
רסיסים של כוונה עיגולים של אמונה
מתנות קטנות
מישהו שלח לי מתנות קטנות
כמו הכוח לקבל את מה שאין את מה שיש
מה עוד אפשר כבר לבקש

מתנות קטנות

# data[].attributes.headline
מצוות השבת מן המקורות

# data[].attributes.subject
מצוות השבת מן המקורות

# data[].attributes.body
מתוך ספר שמות, פרק כ' פס': 8-11

ח זָכ֛וֹר֩ אֶת־י֥֨וֹם הַשַּׁבָּ֖֜ת לְקַדְּשֽׁ֗וֹ ׃ ט שֵׁ֤֣שֶׁת יָמִ֣ים֙ תַּֽעֲבֹ֔ד֮ וְעָשִׂ֖֣יתָ כָּל־מְלַאכְתֶּֽךָ֒ ׃ י וְי֨וֹם֙ הַשְּׁבִיעִ֔֜י שַׁבָּ֖֣ת׀ לַיהוָ֣ה אֱלֹהֶ֑֗יךָ לֹֽ֣א־תַעֲשֶׂ֣֨ה כָל־מְלָאכָ֡֜ה אַתָּ֣ה׀ וּבִנְךָֽ֣־וּבִתֶּ֗ךָ עַבְדְּךָ֤֨ וַאֲמָֽתְךָ֜֙ וּבְהֶמְתֶּ֔֗ךָ וְגֵרְךָ֖֙ אֲשֶׁ֥֣ר בִּשְׁעָרֶֽ֔יךָ ׃ יא כִּ֣י שֵֽׁשֶׁת־יָמִים֩ עָשָׂ֨ה יְהוָ֜ה אֶת־הַשָּׁמַ֣יִם וְאֶת־הָאָ֗רֶץ אֶת־הַיָּם֙ וְאֶת־כָּל־אֲשֶׁר־בָּ֔ם וַיָּ֖נַח בַּיּ֣וֹם הַשְּׁבִיעִ֑י עַל־כֵּ֗ן בֵּרַ֧ךְ יְהוָ֛ה אֶת־י֥וֹם הַשַּׁבָּ֖ת וַֽיְקַדְּשֵֽׁהוּ ׃